Ukrainë - “Muzeu i Korrupsionit”
Shtëpia luksoze, ku dikur jetonte ish presidenti Viktor Yanukovich tërheq vëmendjen e publikut dhe turistëve.
Jeta luksoze dhe korrupsioni i ish presidentit të Ukrainës është bërë një joshje e veçantë për turistët që vizitojnë Kievin. Shtëpia luksoze, ku dikur jetonte Viktor Yanukovych, me llampadarë të kushtueshëm, një kopsht zoologjik privat dhe kopshte të tjera, të gjitha këto kanë tërhequr vëmendjen e publikut. Kompleksi tani është shndërruar në një monument që quhet "muzeu i korrupsionit". E rrethuar nga hektarë pyjesh dhe e ndërtuar në një ish-zonë të mbrojtur natyrore, kjo shtëpi është një pronë mbresëlënëse e njohur si “Mezhyhirya”. Shtëpia, në të cilën ka jetuar ish presidenti Viktor Yanukovych, ishte projektuar t’i ngjante një shtëpie të madhe gjuetari. Vizitorët mahniten nga luksi brenda saj, si llambat e lara në flori, mobiljet e shtrenjta, shkallët e ndërtuara nga një lloj mermeri i rallë ngjyrë blu dhe pianoja e bardhë nga kompania e njohur “Steinway”. thotë Prime Morfez, turist nga Irlanda. Mijëra turistë kanë vizituar pronën e Yanukovych-it pas rënies së tij nga pushteti dhe largimit në Rusi në shkurt të vitit 2014. Prona më vonë u konfiskua nga shteti. Yanukovych u vendos në këtë shtëpi pasi mori postin e kryeministrit të vendit në vitin 2002. Në vitin 2010 ai u zgjodh president dhe shërbeu në këtë posti deri vitin 2014, kur edhe u rrëzua nga pushteti. thotë Alex Ayvirov vizitor nga Izraeli. Tani kjo pronë është bërë një nga vendet më të njohura për të kaluar fundjavën për ukrainasit dhe destinacion për turistët e huaj. Petro Oliynyk ishte ndër të parët që hyri brenda shtëpisë së Yanukovych-it në vitin 2014 dhe pa se si jetonte ish presidenti. Tani Petro punon këtu si guidë. Ai thotë se pasi Yanukovych u largua nga Ukraina, u gjetën mijëra dokumenteve, përfshi edhe llogaritë bankare. thotë ai. Në vitin 2017, prona luksoze u kthye në pronësi të shtetit me urdhër të gjykatës. Guvernatori i rajonit, Denys Tarakhkotelyk thotë se ajo është tani në duart e publikut dhe një kujtesë për shpenzimet shfrenuese të zyrtarëve të korruptuar. Pjesë e kësaj prone janë edhe një kopsht zoologjik si dhe një fermë, dëshmi e jetës luksoze të një ish presidenti të korruptuar të rrëzuar nga pushteti.